# Analitzar

Mòdul Analitza de l'Ekos Mòdul Analitza de l'Ekos

## Introducció

El mòdul Analitza registra i mostra el que ha succeït en una sessió de presa d'imatges. És a dir, no controla cap de les imatges preses, sinó que revisa el que ha succeït. Les sessions s'emmagatzemen en una carpeta `analyze`, una carpeta germana de la carpeta de registre principal. Els fitxers `.analyze` escrits allà es poden carregar a la pestanya Analitza per a veure'ls. Analitza també pot mostrar dades de la sessió de pressa d'imatges actual.

Hi ha dos gràfics principals, Línia de temps i Estadístiques. Estan coordinats: sempre mostren el mateix interval de temps des de la sessió de l'Ekos, encara que l'eix «x» de la Línia de temps mostra els segons transcorreguts des del començament del registre i Estadístiques mostra l'hora del rellotge. L'eix «x» es pot apropar i allunyar amb el botó +/-, la roda del ratolí, així com amb les dreceres de teclat estàndard (&pex;, apropar és igual que &Ctrl;+) L'eix «x» també es pot moure amb la barra de desplaçament així com amb les tecles &Left; i &Right;. Podeu veure la sessió actual de prendre imatges o revisar les sessions antigues carregant els fitxers `.analyze`, utilitzant la llista desplegable Entrada. Si marqueu Amplada total, es mostraran totes les dades i Darrer mostrarà les dades més recents (podreu controlar l'amplada fent-hi zoom).

## Línia de temps

La línia de temps mostra els principals processos de l'Ekos i quan han estat actius. Per exemple, la línia Captura mostra quan es van prendre les imatges (seccions en verd) i quan es va interrompre (seccions en vermell). En fer clic a una secció en verd es proporcionarà informació sobre aquesta imatge, i en fer-hi doble clic sobre una apareixerà la imatge presa en un visualitzador FITS, si està disponible.

Si heu mogut les imatges capturades, podreu establir un Directori alternatiu al menú d'entrada a un directori que serà la base d'una part del camí del fitxer original.

En fer clic sobre un segment a Enfocament, es mostrarà la informació de la sessió d'enfocament i es mostrarà la posició al davant dels mesuraments HFR d'aquesta sessió. En fer clic sobre un segment al Sistema de guiatge, es mostrarà un gràfic de deriva des d'aquesta sessió (si s'està guiant) i les estadístiques RMS de la sessió. Les altres línies de temps mostraran informació d'estat quan es fa clic a sobre seu.

## Estadístiques

En el gràfic Estadístiques pot mostrar una varietat d'estadístiques. N'hi ha massa perquè es mostrin totes de forma llegible, de manera que feu la tria amb les caselles de selecció. Una forma raonable de començar podria ser utilitzar rms, snr (utilitzant el sistema de guiatge intern amb multiestrella SEP) i hfr (si teniu Calcula automàticament l'HFR a les opcions de FITS). Experimenteu amb les altres. L'eix mostrat (0-5) només és apropiat per a errors d'AR/Dec, deriva, rms, polsos i HFR. Aquests es poden escalar en l'eix «y» (de manera incòmoda) utilitzant la roda del ratolí, però els altres gràfics no es poden escalar. Per a restablir el zoom de l'eix «y», feu clic dret a sobre del gràfic Estadístiques. En fer clic a sobre del gràfic, s'emplenaran els valors de les estadístiques mostrades. En aquest gràfic es pot fer zoom i desplaçar horitzontalment en coordinació amb la línia de temps.